Universal_studios
Историја
Почетоци Основоположник на Universal Studios е Carl Laemmle, Германски евреин кој емигрирал од Laupheim и се преселил во Oshkosh, Wisconsin, каде што отворил дуќан за гардероба. При едно трговско патување во Чикаго во 1905 година Carl бил маѓепсан од “машините со живи слики” (nickelodeons). После неколку недели од ова патување Laemmle ја оставил трговијата и ја купил првата од неколкуте машини за прикажување филм. Во 1908 година со основањето на Едисоновиот Филмски Труст, Laemmle и останатите прикажувачи на филм мораа да плаќаат дел од заработката на трустот во вид на хонорар за прикажување на филмови продуцирани од страна на Трустот. Машините што се користеа за прикажување на на филмови беа патентирани од страна на Томас Едисон и на тој начин Трустот воведуваше еден вид на монопол во тогашната филмска индустрија. Набрзо, Laemmle и останатите незадоволни сопственици решија да ја ибегнат таквата ситуација и почнаа сами да продуцираат филмови. Во јуни 1909 година, Laemmle ја основа Yankee Film Company заедно со Abe и Julius Stern. Компанијата набрзо прерасна во Independent Moving Pictures Company (IMP). Laemmle ја прекрши традицијата на Едисон да не ги кредитира изведувачите. Со тоа, тој привлече многу од тогаш познатите глумци и го формира таканаречениот “Систем на ѕвезди”. Во 1910 година со промоција на глумците Florence Lawrence и King Baggot е воспоставен нов начин на маркетинг преку промоција на Филмските Ѕвезди. Universal Film Manufacturing Company е формирана на 30 април 1912 година во Њујорк. Прв претседател е Laemmle, кој иницираше партнерство со Mark Dintenfass, Charles Baumann, Adam Kessel, и Pat Powers. Подоцна правата на партнерите беа откупени од страна на Laemmle. Baumann и Kessel подоцна се здружија со Mack Sennett и ја формираа успешната Keystone Film Company. Новото Universal Studio претставуваше хоризонтално интегрирана компанија со ограничен капацитет и продукција. Во 1925 година компанијата се инкорпорира во Universal Pictures Company, Inc. До крајот на 1912 година компанијата главно се фокусираше на производство во околината на Холивуд. Првото лого на компанијата претставуваше Земја со прстен налик на Сатурновиот и текст во задебелен Kentucky фонт. Логото беше преправено во 1963 година и уште еднаш во 1990 за да ја одбележи 75 годишнината од основањето. Со користење на компјутерска техника беше претставено ново лого во 1997 година за подоцна во 2012 година да биде поставено новото лого што ја одбележи 100 годишнината на компанијата. Laemmle во 1915 година ја отвори најголемата до тогаш постројка за производство на површина од 230 акри (0.9km2). За разлика од останатие филмски могули Laemmle го отвори своето студио за посета на туристи. Universal стана најголемото студио во Холивуд и во наредните 10 години. Сепак, неговото производство се состоеше од евтини мелодрами, вестерни и серијали. За разлика од своите соперници, внимателниот Laemmle реши да не развива синџир на киносали и сам ги финансираше своите филмови. Ваквата пракса за малку ќе доведеше до банкрот кога глумецот-режисер Erich von Stroheim инсистираше на скапа продукција за своите филмови Foolish Wives и Blind Husbands, но сепак, со организирање на  голема рекламна кампања студиото успеа да врати дел од потрошените пари. Во тоа време, глумецот Lon Chaney беше голем хит и главен двигател во прозводството на Universal. Неговите два најголеми хитови беа The Hunchback of Notre Dame (1923) и The Phantom of the Opera (1925). Овој период исто беше одбележан со назначувањето на Irving Thalberg за шеф на студиото. Laemmle беше воодушевен со начинот на кој Thalberg ги водеше работите со студиото. Louis B. Mayer успеа да го преземе Thalberg од Universal ветувајќи му поголема заработувачка. Студиото без вистинско раководство стана студио од втора класа и како такво остана во наредните неколку децении. Universal во 1926 година отвори продукциска куќа во Германија наречена Deutsche Universal-Film AG, под раководство на Joe Pasternak. Оваа продукциска куќа снимаше по 3-4 филма годишно сè до 1936 година кога се пресели во најпрво Унгарија а потоа Австрија за да избега од налетот на Хитлер. Со воведувањето на звук во филмовите, истите беа правени на германски јазик а поретко и на унгарски и полски. Овие филмови не беа прикажувани во САД под покровителство на Universal но сепак, некои од нив преку независни куќи беа прикажувани во Њујорк без титлови. По прогонот на нацистите и смена на раководството во Universal, оваа продукциска куќа беше затворена.